CELEX: 62019TN0671
Language: el
Date: 2019-10-01 00:00:00
Title: Υπόθεση T-671/19: Προσφυγή της 1ης Οκτωβρίου 2019 – Qualcomm κατά Επιτροπής

9.3.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 77/53
            
         
      Προσφυγή της 1ης Οκτωβρίου 2019 – Qualcomm κατά Επιτροπής
      (Υπόθεση T-671/19)
      (2020/C 77/74)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Qualcomm, Inc. (San Diego, Καλιφόρνια, Ηνωμένες Πολιτείες) (εκπρόσωποι: M. Davilla, M. Pinto de Lemos Fermiano Rato και M. English, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση C(2019) 5361 τελικό της Επιτροπής·
               
            
                  —
               
               
                  να ακυρώσει, ή επικουρικώς, να μειώσει σημαντικά το ποσό του προστίμου·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει δεκαπέντε λόγους ακυρώσεως.
      
                  1.
               
               
                  Στο πλαίσιο του πρώτου λόγου ακυρώσεως προβάλλεται ότι η απόφαση ενέχει σοβαρά διαδικαστικά σφάλματα, λόγω των οποίων προσβλήθηκαν ανεπανόρθωτα τα δικαιώματα άμυνας της Qualcomm.
               
            
                  2.
               
               
                  Στο πλαίσιο του δευτέρου λόγου ακυρώσεως προβάλλεται ότι η απόφαση ενέχει πρόδηλα πραγματικά και νομικά σφάλματα και είναι πλημμελώς αιτιολογημένη ως προς τον καθορισμό της σχετικής αγοράς και τη διαπίστωση ότι η Qualcomm κατέχει δεσπόζουσα θέση.
               
            
                  3.
               
               
                  Στο πλαίσιο του τρίτου λόγου ακυρώσεως προβάλλεται ότι η απόφαση δεν εφάρμοσε το ορθό νομικό κριτήριο και ότι, ως εκ τούτου, ενέχει πρόδηλα νομικά σφάλματα.
               
            
                  4.
               
               
                  Στο πλαίσιο του τετάρτου λόγου ακυρώσεως προβάλλεται ότι η θεωρία της επιθετικής τιμολόγησης η οποία περιέχεται στην απόφαση είναι παράλογη και δεν στηρίζεται σε αποδεικτικά στοιχεία.
               
            
                  5.
               
               
                  Στο πλαίσιο του πέμπτου λόγου ακυρώσεως προβάλλεται ότι η απόφαση ενέχει πρόδηλα σφάλματα και είναι πλημμελώς αιτιολογημένη όσον αφορά τον επανακαθορισμό των «πράγματι καταβληθεισών τιμών».
               
            
                  6.
               
               
                  Στο πλαίσιο του έκτου λόγου ακυρώσεως προβάλλεται ότι ο τρόπος με τον οποίο η απόφαση κατανέμει τις εφάπαξ μηχανολογικές δαπάνες είναι προδήλως εσφαλμένος.
               
            
                  7.
               
               
                  Στο πλαίσιο του εβδόμου λόγου ακυρώσεως προβάλλεται ότι η απόφαση ενέχει πρόδηλο σφάλμα ως προς τον καθορισμό ενός κατάλληλου κριτηρίου αναφοράς για τον υπολογισμό του κόστους.
               
            
                  8.
               
               
                  Στο πλαίσιο του ογδόου λόγου ακυρώσεως προβάλλεται ότι η ανάλυση της σχέσεως τιμής-κόστους η οποία περιέχεται στην απόφαση είναι προδήλως εσφαλμένη.
               
            
                  9.
               
               
                  Στο πλαίσιο του ενάτου λόγου ακυρώσεως προβάλλεται ότι η απόφαση ενέχει πρόδηλα νομικά σφάλματα και σφάλματα αναλύσεως, καθόσον διαπιστώνει ότι οι τιμές της Qualcomm είχαν ως αποτέλεσμα τον αποκλεισμό της Icera και την πρόκληση ζημίας στους καταναλωτές.
               
            
                  10.
               
               
                  Στο πλαίσιο του δεκάτου λόγου ακυρώσεως προβάλλεται ότι η απόφαση ενέχει πρόδηλο σφάλμα, καθόσον διαπιστώνει ότι η τιμολόγηση της Qualcomm καθορίστηκε βάσει σχεδίου με σκοπό τον αποκλεισμό της Icera.
               
            
                  11.
               
               
                  Στο πλαίσιο του ενδεκάτου λόγου ακυρώσεως προβάλλεται ότι η απόφαση ενέχει πρόδηλο σφάλμα αναλύσεως και είναι πλημμελώς αιτιολογημένη όσον αφορά την απόρριψη των αντικειμενικών λόγων που προέβαλε η προσφεύγουσα.
               
            
                  12.
               
               
                  Στο πλαίσιο του δωδεκάτου λόγου ακυρώσεως προβάλλεται ότι η απόφαση είναι πλημμελώς αιτιολογημένη.
               
            
                  13.
               
               
                  Στο πλαίσιο του δεκάτου τρίτου λόγου ακυρώσεως προβάλλεται ότι οι διαπιστώσεις της αποφάσεως σχετικά με τη διάρκεια της υποτιθέμενης παραβάσεως είναι προδήλως εσφαλμένες.
               
            
                  14.
               
               
                  Στο πλαίσιο του δεκάτου τετάρτου λόγου ακυρώσεως προβάλλεται ότι η απόφαση ενέχει πρόδηλο σφάλμα ως προς την επιβολή και τον υπολογισμό του προστίμου.
               
            
                  15.
               
               
                  Στο πλαίσιο του δεκάτου πέμπτου λόγου ακυρώσεως προβάλλεται ότι η απόφαση ενέχει πρόδηλα νομικά και πραγματικά σφάλματα, πρόδηλα σφάλματα αναλύσεως και είναι πλημμελώς αιτιολογημένη όσον αφορά τις διαπιστώσεις περί αρμοδιότητας της Επιτροπής και περί επιπτώσεων στις εμπορικές συναλλαγές.